6.Η συζήτηση για το δημοψήφισμα έχει προκαλέσει πολλές συζητήσεις και σε ορισμένες περιπτώσεις … αντιδράσεις και καταγγελίες και μάλιστα από «υπερασπιστές» της άμεσης δημοκρατίας. Για μένα η κυβέρνηση έχει ευθύνες σε άλλο επίπεδο. Θα έπρεπε ήδη να προχωρήσει σε γενναία περικοπή αποδοχών και προνομίων βουλευτών για να εκπέμψει συμβολικό έστω μήνυμα προς τους πολίτες. Θα έπρεπε ήδη να κηρύξει την επόμενη Βουλή ως αναθεωρητική και να παρουσιάσει την δέσμη των προτάσεων της ,ανάμεσα στις οποίες θα έπρεπε να περιλαμβάνονταν η θέσπιση αριθμού θητειών, η άρση της βουλευτικής ασυλίας για ποινικές υποθέσεις ,η κατάργηση των ρυθμίσεων για ευθύνη υπουργών. Θα έπρεπε ήδη να έχει ψηφίσει το νέο εκλογικό νόμο, στηριγμένο στο γερμανικό μοντέλο. Θα έπρεπε ήδη να έχει την πρωτοβουλία των κινήσεων μεγάλων θεσμικών αλλαγών που θα ισοδυναμούσε με ανατροπή του πολιτικού συστήματος ,σε μια περίοδο μεγάλης αμφισβήτησης και κινδύνου μετατροπής της οικονομικής κρίσης σε ανεξέλεγκτη πολιτική κρίση.